CELEX: 22007D0146
Language: et
Date: 2007-10-26 00:00:00
Title: EMP Ühiskomitee otsus nr 146/2007, 26. oktoober 2007 , millega muudetakse Euroopa Majanduspiirkonna lepingu XX lisa (keskkond)

10.4.2008   
            
            
               ET
            
            
               Euroopa Liidu Teataja
            
            
               L 100/92
            
         
      EMP ÜHISKOMITEE OTSUS
   
   nr 146/2007,
   26. oktoober 2007,
   millega muudetakse Euroopa Majanduspiirkonna lepingu XX lisa (keskkond)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XX lisa on muudetud EMP Ühiskomitee 28. septembri 2007. aasta otsusega nr 127/2007 (1).
            
         
               (2)
            
            
               Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (2) tuleb lepingusse inkorporeerida.
            
         
               (3)
            
            
               Euroopa parlamendi ja nõukogu 27. oktoobri 2004. aasta direktiiv 2004/101/EÜ, millega muudetakse direktiivi 2003/87/EÜ, millega loodi ühenduses kasvuhoonegaaside saastekvootidega kauplemise süsteem, võttes arvesse Kyoto protokolli projektimehhanisme, (3) tuleb lepingusse inkorporeerida.
            
         
               (4)
            
            
               Komisjoni 21. detsembri 2004. aasta määrus (EÜ) nr 2216/2004 registrite standarditud ja turvatud süsteemi kohta vastavalt Euroopa Parlamendi ja nõukogu direktiivile 2003/87/EÜ ning Euroopa Parlamendi ja nõukogu otsusele 280/2004/EÜ (4) tuleb lepingusse inkorporeerida.
            
         
               (5)
            
            
               Komisjoni 29. jaanuari 2004. aasta otsus 2004/156/EÜ, millega kehtestatakse Euroopa Parlamendi ja nõukogu direktiivi 2003/87/EÜ kohaselt kasvuhoonegaaside heitmeseire ja aruandluse suunised, (5) tuleb lepingusse inkorporeerida.
            
         
               (6)
            
            
               Komisjoni 13. novembri 2006. aasta otsus 2006/780/EÜ kasvuhoonegaasi heitkoguste vähendamise topeltarvestamise vältimise kohta Euroopa Parlamendi ja nõukogu direktiivi 2003/87/EÜ kohase ühenduses kasvuhoonegaaside saastekvootidega kauplemise süsteemi raames seoses Kyoto protokolli kohaste projektimeetmetega (6) tuleb lepingusse inkorporeerida.
            
         
               (7)
            
            
               Nõukogu 25. aprilli 2002. aasta otsus 2002/358/EÜ, mis käsitleb Ühinenud Rahvaste Organisatsiooni kliimamuutuste raamkonventsiooni Kyoto protokolli heakskiitmist Euroopa Ühenduse nimel ja sellega võetavate ühiste kohustuste täitmist, (7) ei ole lepingusse inkorporeeritud.
            
         
               (8)
            
            
               Euroopa Parlamendi ja nõukogu 11. veebruari 2004. aasta otsus nr 280/2004/EÜ ühenduse kasvuhoonegaaside heitmete järelevalve ja Kyoto protokolli rakendamise süsteemi kohta (8) ei ole lepingusse inkorporeeritud ja seetõttu ei kohaldata EFTA riikide suhtes konkreetseid aruandlusnõudeid, mis on sätestatud kõnealuse otsuse artiklis 3 ja mida on korratud direktiivi 2003/87/EÜ artikli 30 lõikes 3.
            
         
               (9)
            
            
               Norra kehtestas kasvuhoonegaaside saastekvootidega kauplemise süsteemi 1. jaanuarist 2005. Kõnealune süsteem kehtestati 17. detsembri 2004. aasta seadusega nr 99 ja sellega seonduvate 23. detsembri 2004. aasta määrustega, mida muudeti 15. märtsil 2005. Kõnealuse seaduse muudatused, mis käsitlevad ajavahemikku 2008–2012, jõustusid 1. juulil 2007 ning täiendavaid muudatusi riigisisestesse sätetesse tehti 14. septembril 2007. Norras kehtestatud süsteemi kohaselt ei anta alates 2008. aastast saastekvooti välja nende saastekvootide arvelt, mis on 2005. aastal alanud algse kolmeaastase ajavahemiku jooksul kasutamata jäänud. Norra on teada andnud, et 2008. aastal algava viieaastase ajavahemiku jooksul annab Norra kohaldatava heakskiitmismenetluse alusel saastekvoote välja kuni 15 miljonile tonnile ning et käitajate kasutatav maksimaalne kogus tõendatud heitkoguste vähendamise ühikuid (THV) ja heitkoguste vähendamise ühikuid (HVÜ) moodustab kuni 20 % saastekvootide üldkogusest. Islandil ega Liechtensteinis ei ole kasvuhoonegaaside saastekvootidega kauplemise süsteemi praegu kehtestatud. Islandi käitiste (sealhulgas käesoleva otsuse lisas loetletud käitised), mis kuuluksid direktiivi 2003/87/EÜ kohaldamisalasse, kasvuhoonegaaside heitkoguseid püütakse praegu vähendada meetmetega, mis õigustavad nende väljaarvamist kõnealuse direktiivi kohaldamisalast ajavahemiku jooksul, mil nimetatud meetmeid kohaldatakse.
            
         
               (10)
            
            
               Arvesse tuleb võtta erinevates EFTA riikides valitsevat erinevat olukorda. Eelkõige tuleb silmas pidada kohustusi, mille Island on Kyoto protokolli raames võtnud, sest Island on teada andnud, et ta kasutab Kyoto protokolli osaliste konverentsil tehtud otsuse nr 14/CP.7 (mis käsitleb üksikprojektide mõju heitkogustele kohustuste perioodil) sätteid.
            
         
               (11)
            
            
               EFTA riikidel võib ajavahemikul 2008–2012 olla käitisi, milles kasutatakse süsiniku sidumise ja ladustamise seadmeid ja mis kaasatakse ühepoolselt ELi saastekvootidega kauplemise süsteemi selliselt, et seotud ja püsivalt ladustatud heitmed arvestatakse käitise seiratavast heitkoguse tasemest maha. Käesolev otsus ei piira kõnealustele käitistele saastekvootide eraldamist.
            
         
               (12)
            
            
               Käesolev otsus ei piira lepinguosaliste autonoomiat seoses eelkõige Ühinenud Rahvaste Organisatsiooni kliimamuutuste raamkonventsiooni ja Kyoto protokolli raames peetavate kliimamuutusi käsitlevate rahvusvaheliste läbirääkimistega muus osas kui ainult seoses nende õigusaktidega, mis inkorporeeritakse käesoleva otsuse alusel Euroopa Majanduspiirkonna lepingusse. Ometi võtavad EFTA riigid nõuetekohaselt arvesse kohutusi, mis nad on Euroopa Majanduspiirkonna lepinguga võtnud.
            
         
               (13)
            
            
               Iga EFTA riik vastutab selle eest, et ta rakendab poliitikat ja meetmeid, mis on vajalikud tema Ühinenud Rahvaste Organisatsiooni kliimamuutuste raamkonventsiooni ja Kyoto protokolli raames võetud rahvusvaheliste kohustuste täitmiseks.
            
         
               (14)
            
            
               EFTA riikidele on endiselt antud võimalus anda oma panus kliimamuutuste komitee töösse, mis aitab komisjoni direktiivi 2003/87/EÜ artikli 23 kohaselt, ja esitada komiteele arutamiseks oma siseriiklikud saastekvootide eraldamise kavad.
            
         
               (15)
            
            
               EFTA riigid võivad osaleda rahvusvahelises heitkogustega kauplemises Kyoto protokolli osapooltena koos kõikide teiste protokolli B lisas loetletud osapooltega.
            
         
               (16)
            
            
               EFTA riigid kaasatakse ühenduse sõltumatusse tehingute registrisse. Ühenduse sõltumatu tehingute registri põhihaldaja täidab oma ülesandeid ka EFTA riikide puhul ning põhihaldajale vajalike juhiste andmiseks seoses määrusest (EÜ) nr 2216/2004 tulenevate eeskirjade kohaldamisega EFTA riikide suhtes on pädev organ EFTA järelevalveamet.
            
         
               (17)
            
            
               Kui on sõlmitud direktiivi 2003/87/EÜ artikli 25 kohane kokkulepe, ei diskrimineerita EFTA riike ja nende käitajaid võrreldes EÜ liikmesriikide ja nende käitajatega.
            
         
               (18)
            
            
               EFTA järelevalveamet kooskõlastab komisjoniga tihedalt oma selliste EFTA riikidega seotud ülesannete täitmise, mille eest EÜ liikmesriikide puhul vastavalt direktiivile 2003/87/EÜ, määrusele (EÜ) nr 2216/2004, otsusele 2004/156/EÜ ja otsusele 2006/780/EÜ vastutab komisjon. Kõnealused ülesanded hõlmavad muu hulgas direktiivi 2003/87/EÜ artikli 9 lõike 3 kohaste siseriiklike saastekvootide eraldamise kavade hindamist iga artikli 11 lõikes 2 osutatud ajavahemiku jaoks ning täiendavate tegevusalade ja gaaside võimalikku ühepoolset lisamist direktiivi 2003/87/EÜ artikli 24 kohaselt.
            
         
               (19)
            
            
               EFTA riikide alaline komitee on seadnud endale eesmärgiks võtta vastu otsus, millega luuakse EFTA nõuandekomitee, mis aitab EFTA järelevalveametit tema ülesannete täitmisel. Komisjoni esindaja osaleb komitees vaatlejana. Selle hindamisel, kas EFTA riigid täidavad direktiivist tulenevaid ja eelkõige saastekvootide üldkogusega seonduvaid eeskirju, käsitletakse neid kliimamuutuste poliitika ja meetmete aspekte, mis seonduvad käesoleva kokkuleppega. Siiski ei käsitle EFTA järelevalveamet üksikasjalikult üksikute EFTA riikide saavutusi nende kasvuhoonegaasi heitkoguste vähendamiseks võetud rahvusvaheliste kohustuste täitmisel. Siseriikliku saastekvootide eraldamise kava kohta tehtav otsus peab olema kooskõlas direktiivi 2003/87/EÜ III lisas sätestatud kriteeriumidega, eelkõige metoodikat käsitlevate asjaomaste sätetega, mis tulenevad siseriiklike saastekvootide eraldamise kavade direktiivi 2003/87/EÜ artikli 9 lõike 3 kohast hindamist käsitlevatest komisjoni juhisdokumentidest KOM(2003) 830 (lõplik), KOM(2005) 703 (lõplik) ja KOM(2006) 725 (lõplik), ning siseriiklike saastekvootide eraldamise kavasid käsitlevate komisjoni otsustega,
            
         ON TEINUD JÄRGMISE OTSUSE:
   Artikkel 1
   Lepingu XX lisa muudetakse järgmiselt.
   
               1.
            
            
               Punkti 1f (nõukogu direktiiv 96/61/EÜ) lisatakse järgmine taane:
               
                           „—
                        
                        
                           
                              32003 L 0087: Euroopa Parlamendi ja nõukogu direktiiv 2003/87/EÜ, 13. oktoober 2003 (ELT L 275, 25.10.2003, lk 32).”.
                        
                     
         
               2.
            
            
               Punkti 21ak (Euroopa Parlamendi ja nõukogu direktiiv 2004/107/EÜ) järele lisatakse järgmised punktid:
               
                           „21al.
                        
                        
                           
                              32003 L 0087: Euroopa Parlamendi ja nõukogu direktiiv 2003/87/EÜ, 13. oktoober 2003, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32), muudetud järgmise aktiga:
                           
                                       —
                                    
                                    
                                       
                                          32004 L 0101: Euroopa Parlamendi ja nõukogu direktiiv 2004/101/EÜ, 27. oktoober 2004 (ELT L 338, 13.11.2004, lk 18).
                                    
                                 Käesolevas lepingus loetakse selle direktiivi sätteid järgmises kohanduses.
                           
                                       a)
                                    
                                    
                                       Ilma et see piiraks EMP Ühiskomitee järgmisi samme, tuleb märkida, et järgmised ühenduse õigusaktid ei ole inkorporeeritud EMP lepingusse:
                                       
                                                   i)
                                                
                                                
                                                   nõukogu otsus 2002/358/EÜ, 25. aprill 2002, mis käsitleb Ühinenud Rahvaste Organisatsiooni kliimamuutuste raamkonventsiooni Kyoto protokolli heakskiitmist Euroopa Ühenduse nimel ja sellega võetavate ühiste kohustuste täitmist;
                                                
                                             
                                                   ii)
                                                
                                                
                                                   Euroopa Parlamendi ja nõukogu otsus nr 280/2004/EÜ, 11. veebruar 2004, ühenduse kasvuhoonegaaside heitmete järelevalve ja Kyoto protokolli rakendamise süsteemi kohta.
                                                
                                             
                                 
                                       b)
                                    
                                    
                                       EFTA riikide suhtes ei kohaldata direktiivi sätteid, mis seonduvad 1. jaanuarist 2005 algava kolmeaastase ajavahemikuga, millele on osutatud artikli 11 lõikes 1.
                                    
                                 
                                       c)
                                    
                                    
                                       Artikli 9 lõike 1 teisele lõigule lisatakse järgmine tekst:
                                       „EFTA riigi 1. jaanuarist 2008 algavat viieaastast ajavahemikku käsitlev kava avaldatakse ja sellest teatatakse hiljemalt kohe pärast seda, kui EMP Ühiskomitee otsus, millega see direktiiv käesolevasse lepingusse inkorporeeritakse, jõustub.”
                                    
                                 
                                       d)
                                    
                                    
                                       Artikli 9 lõikes 3 asendatakse sõnad „kolme kuu jooksul” sõnadega „kahe kuu jooksul või nii kiiresti kui võimalik”, kui see puudutab 1. jaanuarist 2008 algavat viieaastast ajavahemikku.
                                    
                                 
                                       e)
                                    
                                    
                                       Artikli 11 lõikes 2 osutatud ajavahemike puhul ja igaks artikli 11 lõikes 2 osutatud ajavahemikuks eraldatavate saastekvootide üldkoguse puhul võib iga EFTA riik tasu eest eraldada suurema protsendi oma saastekvootidest, kui see on lubatud mis tahes artikli 10 alusel kehtestatud piirangu kohaselt.
                                    
                                 
                                       f)
                                    
                                    
                                       Artikli 11 lõikele 2 lisatakse järgmine tekst:
                                       „1. jaanuarist 2008 algava viieaastase ajavahemikuga seoses tehakse EFTA riigi puhul kõnealune otsus vähemalt kaks kuud enne nimetatud ajavahemiku algust või nii kiiresti kui võimalik pärast seda.”
                                    
                                 
                                       g)
                                    
                                    
                                       Artikli 11 lõikes 3 asendatakse sõnad „asutamislepingu nõuetega, eelkõige asutamislepingu artiklitega 87 ja 88” sõnadega „käesoleva lepingu nõuetega, eelkõige selle artiklitega 61 ja 62”.
                                    
                                 
                                       h)
                                    
                                    
                                       Artikli 11a lõike 1 esimene lause asendatakse järgmisega:
                                       „Lõike 3 kohaselt võib EFTA riik lubada käitajatel ühenduse süsteemis kasutada projektitegevusest saadud THVsid ja HVÜsid igal artikli 11 lõikes 2 osutatud perioodil protsendina saastekvootide üldkogusest.”
                                    
                                 
                                       i)
                                    
                                    
                                       Artikli 16 lõike 3 teine lause asendatakse järgmisega:
                                       „EFTA riigid näevad ülemääraste heitkoguste eest ette trahvid, mis on võrdväärsed EÜ liikmesriikides kehtivatega.”
                                    
                                 
                                       j)
                                    
                                    
                                       Artikli 19 lõikele 1 lisatakse järgmine tekst:
                                       „Liechtensteini registrit võib pidada Šveitsis.”
                                    
                                 
                                       k)
                                    
                                    
                                       Artiklile 20 lisatakse järgmine lõige:
                                       „4.   EFTA riike ja nende käitajaid käsitlevate kvootide väljaandmine, üleandmine ja kehtetuks tunnistamine registreeritakse lõikes 1 osutatud sõltumatus tehingute registris. Põhihaldaja on pädev täitma lõigetes 1–3 osutatud ülesandeid EFTA riike ja nende käitajate puhul.”
                                    
                                 
                                       l)
                                    
                                    
                                       Artiklile 25 lisatakse järgmine lõige:
                                       „3.   Ühenduse süsteemi saastekvoodid hõlmavad saastekvoote, mille on välja andnud või millega kauplevad EFTA riigid või nende käitajad ühenduse süsteemi raames. Kui ühendus sõlmib lõikes 1 osutatud kokkuleppe, siis ei tehta kõnealustel saastekvootidel vahet.
                                       Komisjon hoiab EFTA riike kursis käesoleva artikli kohaselt peetavate läbirääkimiste ja kokkulepetega, teavitades neid nendest varakult.”
                                    
                                 
                                       m)
                                    
                                    
                                       ELi saastekvootidega kauplemise süsteemis osalevad EFTA riigid avaldavad teabe artikli 30 lõike 3 esimeses lõigus esitatud asjaomaste nõuete kohaselt; samal ajal teises lõigus esitatud aruandlusnõudeid nende suhtes ei kohaldata.
                                    
                                 
                                       n)
                                    
                                    
                                       III lisa punkti 1 algusesse lisatakse järgmine tekst:
                                       „Käesoleva lepingu kohaldamisalast välja jäävaid EFTA riikide rahvusvahelisi kohustusi EFTA järelevalveamet läbi ei vaata.”
                                    
                                 
                                       o)
                                    
                                    
                                       III lisa punktis 2 asendatakse sõnad „otsuse 93/389/EMÜ kohaselt antava hinnanguga, mis käsitleb liikmesriikide tegelikke ja kavandatavaid edusamme ühenduse kohustuste täitmisel” EFTA riikide puhul sõnadega „tõendatud heitkoguste andmetega, mille on esitanud direktiivi kohased käitised ja riiklikud registrid, ja ÜRO kliimamuutuste raamkonventsiooni sekretariaadile saadetud riikide teatistega, eesmärgiga anda liikmesriikide panus otsuse 93/389/EMÜ kohaselt võetud ühenduse kohustuste täitmisse”.
                                    
                                 
                                       p)
                                    
                                    
                                       III lisa punktis 4 asendatakse sõnad „ühenduse õiguslike ja poliitiliste dokumentidega” sõnadega „käesolevasse lepingusse inkorporeeritud õigusaktidega”.
                                    
                                 
                                       q)
                                    
                                    
                                       III lisa punktis 5 asendatakse sõnad „asutamislepingu, eriti selle artiklite 87 ja 88” sõnadega „käesoleva lepingu, eelkõige selle artiklite 61 ja 62”.
                                    
                                 
                                       r)
                                    
                                    
                                       III lisa punkt 12 asendatakse järgmisega:
                                       „Kavas täpsustatakse THVde ja HVÜde maksimumkogus, mida käitajad võivad saastekvootidega kauplemise süsteemis kasutada, protsendina saastekvootide üldkogusest.”
                                    
                                 
                                       s)
                                    
                                    
                                       EFTA riigid jõustavad selle direktiivi järgimiseks vajalikud õigusnormid 31. detsembriks 2007.
                                    
                                 
                                       t)
                                    
                                    
                                       Islandi põletuskäitised nimisoojusvõimsusega üle 20 MW (välja arvatud ohtlike või olmejäätmetega tegelevad käitised), kes on kolmel järjestikusel aastal enne asjaomase ajavahemiku kohta siseriikliku saastekvootide eraldamise kava esitamist teatanud pädevale ametiasutusele, et nende heitkogused (välja arvatud heitkogused biomassist) jäävad süsinikdioksiidi ekvivalentkogusena alla 25 000 tonni, jäävad selle direktiivi kohaldamisalast välja selle ajavahemiku jooksul, mil kõnealust kava kohaldatakse, tingimusel et asjaomane pädev ametiasutus tõendab EFTA järelevalveametile, et ta võtab muid meetmeid ja järgib muud poliitikat, et saavutada direktiiviga 2003/87/EÜ samad tulemused. Sellest tulenevalt seni, kuni ükski direktiivi 2003/87/EÜ I lisa kohane käitis ega tegevus ei ole siseriikliku saastekvootide eraldamise kavaga kaetud, artikli 9 lõike 1 kohast kava esitamise nõuet ei kohaldata.
                                    
                                 
                                       u)
                                    
                                    
                                       EFTA järelevalveamet kohaldab siseriikliku saastekvootide eraldamise kava direktiivi 2003/87/EÜ artikli 9 lõike 3 kohasel hindamisel komisjoni juhisdokumentide KOM(2003) 830 (lõplik), KOM(2005) 703 (lõplik) ja KOM(2006) 725 (lõplik) asjaomaseid metoodikat käsitlevaid sätteid sama moodi, nagu neid kohaldatakse siseriiklikke saastekvootide eraldamise kavasid käsitlevates komisjoni otsustes.
                                    
                                 
                     
                           21am.
                        
                        
                           
                              32004 D 0156: komisjoni otsus 2004/156/EÜ, 29. jaanuar 2004, millega kehtestatakse Euroopa Parlamendi ja nõukogu direktiivi 2003/87/EÜ kohaselt kasvuhoonegaaside heitmeseire ja aruandluse suunised (ELT L 59, 26.2.2004, lk 1).
                        
                     
                           21an.
                        
                        
                           
                              32004 R 2216: komisjoni määrus (EÜ) nr 2216/2004, 21. detsember 2004, registrite standarditud ja turvatud süsteemi kohta vastavalt Euroopa Parlamendi ja nõukogu direktiivile 2003/87/EÜ ning Euroopa Parlamendi ja nõukogu otsusele 280/2004/EÜ (ELT L 386, 29.12.2004, lk 1).
                           Käesolevas lepingus loetakse selle määruse sätteid järgmises kohanduses.
                           
                                       a)
                                    
                                    
                                       Direktiivi 2003/87/EÜ kohandust k kohaldatakse määruse suhtes mutatis mutandis.
                                    
                                 
                                       b)
                                    
                                    
                                       Artikli 6 lõikele 3 lisatakse järgmine lõik:
                                       „EFTA riikide registrite puhul annab põhihaldajale vastavad korraldused EFTA järelevalveamet.”
                                    
                                 
                                       c)
                                    
                                    
                                       Artikli 8 lõikes 4 asendatakse sõnad „Komisjon kooskõlastab” sõnadega „EFTA järelevalveamet ja komisjon kooskõlastavad”.
                                    
                                 
                                       d)
                                    
                                    
                                       Artikli 44 lõikes 1 asendatakse sõnad „1. jaanuariks 2007” sõnadega „15. detsembriks 2007”.
                                    
                                 
                                       e)
                                    
                                    
                                       Artiklile 44 lisatakse järgmine lõige:
                                       „4.   EFTA riikide siseriiklike saastekvootide eraldamise kavade tabelite puhul annab põhihaldajale vastavad korraldused EFTA järelevalveamet.”
                                    
                                 
                     
                           21ao.
                        
                        
                           
                              32006 D 0780: komisjoni otsus 2006/780/EÜ, 13. november 2006, kasvuhoonegaasi heitkoguste vähendamise topeltarvestamise vältimise kohta Euroopa Parlamendi ja nõukogu direktiivi 2003/87/EÜ kohase ühenduses kasvuhoonegaaside saastekvootidega kauplemise süsteemi raames seoses Kyoto protokolli kohaste projektimeetmetega (ELT L 316, 16.11.2006, lk 12).”
                        
                     
         Artikkel 2
   Direktiivide 2003/87/EÜ ja 2004/101/EÜ, määruse (EÜ) nr 2216/2004 ning otsuste 2004/156/EÜ ja 2006/780/EÜ islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub kas 27. oktoobril 2007 või päeval, mis järgneb EMP Ühiskomitee viimasele teavitamisele vastavalt lepingu artikli 103 lõikele 1, olenevalt sellest, kumb neist kuupäevadest on hilisem (9).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 26. oktoober 2007
      
         
            EMP Ühiskomitee nimel
         
         
            eesistuja
         
         Stefán Haukur JÓHANNESSON
         
      
   
   
      (1)  ELT L 42, 21.2.2008, lk 58.
   
      (2)  ELT L 275, 25.10.2003, lk 32.
   
      (3)  ELT L 338, 13.11.2004, lk 18.
   
      (4)  ELT L 386, 29.12.2004, lk 1.
   
      (5)  ELT L 59, 26.2.2004, lk 1.
   
      (6)  ELT L 316, 16.11.2006, lk 12.
   
      (7)  EÜT L 130, 15.5.2002, lk 1.
   
      (8)  ELT L 49, 19.2.2004, lk 1.
   
      (9)  Põhiseadusest tulenevad nõuded on nimetatud.
   
      LISA
      Islandi põletuskäitised nimisoojusvõimsusega üle 20 MW:
      
                   
               
               
                  kalajahu ja -õli tehas Síldarvinnslan á Siglufirði;
               
            
                   
               
               
                  kalajahu ja -õli tehas Síldarvinnslan á Seyðisfirði;
               
            
                   
               
               
                  kalajahu ja -õli tehas Eskja á Eskifirði;
               
            
                   
               
               
                  kalajahu ja -õli tehas Síldarvinnslan á Neskaupstað;
               
            
                   
               
               
                  kalajahu ja -õli tehas HB Granda á Akranesi;
               
            
                   
               
               
                  kalajahu ja -õli tehas Ísfélag Vestmannaeyja;
               
            
                   
               
               
                  kalajahu ja -õli tehas Skeggey Höfn;
               
            
                   
               
               
                  kalajahu ja -õli tehas Síldarvinnslan í Helguvík;
               
            
                   
               
               
                  kalajahu ja -õli tehas Loðnuvinnslan á Fáskrúðsfirði;
               
            
                   
               
               
                  kalajahu ja -õli tehas Vinnslustöðin í Vestmannaeyjum;
               
            
                   
               
               
                  Alcani alumiiniumitehase hädaolukordadeks ette nähtud varuelektrijaam;
               
            
                   
               
               
                  Reykjavík Energy hädaolukordadeks ette nähtud varuelektrijaam.